《和赵茂州即事六首 其六》
宋代·郭印

所欲谁能矩不踰，人生七十在须臾。纵横窃鄙张仪诈，怀卷终思宁武愚。

幸有精神延短景，了无才力奋雄图。手提造化非难事，井底寒蛙祗自居。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。